રશિયાની સાથે મળી 2 લાખ કરોડ રૂપિયાના ખર્ચથી ફાઇટર જેટ તૈયાર કરવાના પ્રોજેક્ટ પરથી ભારતે બહાર નીકળવાની ઇચ્છા વ્યક્ત કરી છે. ભારતે રશિયાની સાથે 5મી જનરેશનના ફાઇટર જેટ્સ તૈયાર કરવાના પ્રોજેક્ટને લઇ કહ્યું કે તેનો ખર્ચ સતત વધતો જ જઇ રહ્યો છે. સૂત્રોએ કહ્યું કે ભારતે વધુ ખર્ચના લીધે જ રશિયા પર આગળ ન વધવાની વાત કહી છે. જો કે સૂત્રોએ કહ્યું કે બંને દેશોની વચ્ચે આ ખૂબ જ મહત્વકાંક્ષી પ્રોજેક્ટ પર વાતચીત હજુ સુધી સ્થગિત થઇ નથી કારણ કે ભારત બંને દેશોની વચ્ચે યોગ્ય ખર્ચને શેર કરવાની કોઇ ફોર્મ્યુલા નીકાળવા પર લડાકુ વિમાનના સહ-વિકાસ પર ફરીથી વિચાર કરવા માટે તૈયાર છે.